turjo4nis/wikipedia-bn-dump-20250701 huggingface dataset:
আর্বিল

আর্বিল উত্তর ইরাকের একটি শহর এবং আর্বিল প্রদেশের রাজধানী। এটি মোসুল শহরের কাছে অবস্থিত। সুমেরীয়রা খ্রিস্টপূর্ব ২৩০০ অব্দে শহরটি প্রতিষ্ঠা করে। এটি পৃথিবীর সবচেয়ে দীর্ঘস্থায়ী মনুষ্যবসতিগুলির একটি। সুমেরীয়রা শহরটিকে উর্বিলুম নামে ডাকত। শহরটি বাগদাদ ও মোসুলের মধ্য যাতায়াতকারী কাফেলাগুলির পথের উপর পড়েছে। আর্বিল ইতিহাসের শুরু থেকেই একটি গুরুত্বপূর্ণ বাণিজ্যিক কেন্দ্র। আর্বিলের কাছে গাউগামেলা নামের এক গ্রামে খ্রিস্টপূর্ব ৩৩১ অব্দে মহাবীর আলেকজান্ডার পারস্যের রাজা ৩য় দারিউসকে পরাজিত করেন। বর্তমানে এটি ইরাকের একটি সংখ্যাগরিষ্ঠ কুর্দি অধ্যষিত শহর। ১৯৯০-এর দশকের শুরুর দিকে উর্বিলে কুর্দীয় বিভিন্ন গোত্র যুদ্ধে লিপ্ত হয়। ১৯৯৬ সালে কুর্দিস্তান ডেমোক্র‌্যাটিক পার্টির (কেডিপি) নেতারা সাদ্দাম হোসেনকে এই গৃহযুদ্ধ নিয়ন্ত্রণের আহ্বান জানালে সাদ্দাম এখানে ৩০ হাজার সৈন্যের বহর পাঠান এবং কেডিপি-কে এখানকার শাসনভার দেন। এখানে প্রায় ৩ লক্ষ লোকের বাস।

ইরাকের শহর
প্রাচীন আশারীয় নগর
খ্রিস্টপূর্ব ৬ষ্ঠ সহস্রাব্দে প্রতিষ্ঠিত
খ্রিস্টপূর্ব ৬ষ্ঠ সহস্রাব্দে প্রতিষ্ঠিত জনবহুল স্থান
আলংফ্রা

আলং-ফ্রা বা আলংপায়া (বর্মী ভাষায়: အလောင်းဘုရား; জন্ম: ১৭১৪, মোকসোবোমিয়ো শোয়েবো, মিয়ানমার; মৃত্যু: ১৩ই এপ্রিল, ১৭৬০, কিনওয়া, মার্তাবান প্রদেশ, মিয়ানমার)  ছিলেন ১৭৫২ থেকে ১৭৬০ পর্যন্ত মিয়ানমারের কোনবং সাম্রাজ্যের সম্রাট।  তিনি মিয়ানমারকে একত্র করে কোনবং রাজবংশের পত্তন করেন। আলং-ফ্রা একটি বর্মী শব্দ যার অর্থ "বিজয়ী"। ব্রিটিশেরা ১৮৮৬ সালের ১লা জানুয়ারি উত্তর বার্মা দখল করার আগ পর্যন্ত কোনবং রাজবংশ ক্ষমতায় ছিল। আলংফ্রা ইরাবতী নদীর ব-দ্বীপে অবস্থিত মনদের স্বাধীন রাজ্য পেগু-ও বিজয় করেছিলেন।

জীবনী 
আলংফ্রা মিয়ানমারের তৎকালীন রাজধানী আভার উত্তরে অবস্থিত ছোট শহর মোকসোবোমিয়ো (বর্তমান শোয়েবো)-তে জন্মগ্রহণ করেন। ১৭৫২ সালে পেগু রাজ্যের মন রাজা বিনিয়া দালা আভা শহর দখল করেন এবং মিয়ানমারের টংগু রাজবংশের পতন ঘটান। আলংফ্রা এর বিরুদ্ধে প্রতিরোধ আন্দোলন গড়ে তোলেন। তিনি নিজেকে ১৫শ শতকের এক মিয়ানমার রাজার বংশধর দাবী করেন এবং মোকসোবোমিয়োতে মিয়ানমারের নতুন রাজধানী স্থাপন করেন। ১৭৫৩ সালে তিনি আভা শহর মিয়ানমারের নিয়ন্ত্রণে নিয়ে আসেন এবং দক্ষিণ মিয়ানমারে অভিযান চালান। ১৭৫৫ সালে মন রাজ্যে এক ঝটিকা অভিযানের শেষ পর্যায়ে তিনি মন জেলেগ্রাম দাগনে একটি নতুন বন্দর স্থাপন করেন, পরবর্তীকালে যার নাম রাখা হয় ইয়াঙ্গুন। ১৭৫৭ সালে তিনি পেগু শহর দখল করেন এবং বিনিয়া দালাকে বন্দী করেন। এভাবে প্রাক্তন টংগু রাজবংশের শাসনাধীন সমস্ত এলাকাতে আলংফ্রা বর্মী নিয়ন্ত্রণ প্রতিষ্ঠা করেন।

ফরাসিরা মন জাতির লোকদের সাথে মিত্রতা স্থাপন করেছিল। এ কারণে আলাউংপায়া ব্রিটিশদের সমর্থনের জন্য আগ্রহী ছিলেন। ১৭৫৭ সালে তিনি ব্রিটিশ ইস্ট ইন্ডিয়া কোম্পানির সাথে এক চুক্তি করেন, যাতে কোম্পানিকে বহু বাণিজ্যিক সুযোগসুবিধা দেওয়া হয়। কিন্তু ব্রিটিশরা ইতোমধ্যে ভারতে ফরাসিদের সাথে যুদ্ধে লিপ্ত ছিল, এবং সেজন্য মিয়ানমারে ফরাসিদের সাথে দ্বিতীয় একটি যুদ্ধের ব্যাপারে আগ্রহী ছিল না। ১৭৫৯ সালে নেগ্রাইস-এ রাজার সৈন্যরা স্থানীয় বিদ্রোহে মদদ দেবার অভিযোগে ব্রিটিশ বণিকদের গণহত্যা করে। এই ঘটনার পর ব্রিটেন ও মিয়ানমারের মধ্যে সম্পর্ক ছিন্ন হয়ে যায়।

থাইল্যান্ড (তৎকালীন শ্যামদেশ) আক্রমণ ছিল আলংফ্রার জীবনের শেষ অভিযান। তিনি তাভয় শহরের মধ্য দিয়ে তার সেনাবাহিনীকে দক্ষিণদিকে তেনাসেরিমে নিয়ে যান এবং এরপর উত্তর দিকে শ্যামদেশের রাজধানী আয়ুথিয়ার দিকে রওনা হন। ১৭৬০ সালের এপ্রিল মাসে তিনি শহরটি সম্পূর্ণ ঘিরে ফেলেন। এই অবরোধের সময় তিনি গুরুতর আহত হন, এবং সেনাবাহিনী নিয়ে মিয়ানমারে ফেরত আসার পথে তিনি মারা যান।

আরো দেখুন

তথ্যসূত্র 

বর্মী রাজা
১৭১৪-এ জন্ম
১৭৬০-এ মৃত্যু
প্রতিষ্ঠাতা রাজশাসক
কোলোনিয়া দেল সাক্রামেন্তো

কোলোনিয়া দেল সাক্রামেন্তো (স্পেনীয় ভাষায়: Colonia del Sacramento), সংক্ষেপে কোলোনিয়া, দক্ষিণ-পশ্চিম উরুগুয়ের একটি ছোট শহর। শহরটি মোন্তেবিদেও-র ১৬০ কিলোমিটার পশ্চিমে, রিও দে লা প্লাতা নদীর তীরে, বুয়েনোস আইরেস-এর অপর কূলে অবস্থিত। ১৬৮০ সালে ব্রাজিল থেকে আগত কিছু পর্তুগিজ শহরটি প্রতিষ্ঠা করেন। Colônia do Sacramento এর পর্তুগিজ নাম। এটি উরুগুয়ের প্রাচীনতম শহর। শহরটি এর ঔপনিবেশিক আমলের স্থাপত্য পরিচিত। এর পুরাতন শহর অংশটি ইউনেস্কো একটি বিশ্ব ঐতিহ্যবাহী স্থান। 

শহরটি একটি কৃষি অঞ্চলের কেন্দ্রে অবস্থিত। এখানে টেক্সটাইল শিল্প প্রচলিত এবং একটি প্রযুক্তি ইন্সটিটিউট আছে। এখানে প্রায় ২২ হাজার লোক বাস করে।

তথ্যসূত্র 

উরুগুয়ের শহর
সাবেক পর্তুগিজ উপনিবেশ
উরুগুয়ের পর্যটন
লাস পিয়েদ্রাস

লাস পিয়েদ্রাস (স্পেনীয় ভাষায়: Las Piedras) দক্ষিণ উরুগুয়ের কানেলোনেস ডিপার্টমেন্টের শহর। এটি মোন্তেবিদেও শহরের কাছে অবস্থিত। শহরটি ওয়াইন ও কৃষি দ্রব্য উৎপাদনকারী একটি অঞ্চলের রেল ও বাণিজ্যিক কেন্দ্র হিসেবে কাজ করে। ১৮১১ সালে গাউচো জাতীয়তাবাদী নেতা হোসে গের্বাসিও আর্তিগাস স্পেনীয়দের বিরুদ্ধে এখানে জয়লাভ করেছিলেন।

উরুগুয়ের শহর
২০০৮ আহমেদাবাদ বোমা হামলা

২৬ জুলাই ২০০৮ সালে ভারতের গুজরাতের আহমেদাবাদ শহরে ৭০ মিনিটের মধ্যে পরপর ২১টি বোমা বিস্ফোরন ঘটে যার ফলে প্রায় ৫৬ জন মানুষের মৃত্যু হয় ও ২০০ জন মানুষ আহত হন।

তথ্যসূত্র

বহিঃসংযোগ 
 Ahmedabad Blasts in pictures BBC
 Ahmedabad Blasts in pictures Times of India
 Ahmedabad Blasts in pictures India Today

ভারতে ইসলাম
ভারতে সন্ত্রাসবাদ
ভারতে ধর্মীয়ভাবে অনুপ্রাণিত সহিংসতা
২০০৮-এ ভারতে খুন
আহমেদাবাদের ইতিহাস
ভারতে ইসলামি সন্ত্রাস
গুজরাতের ইতিহাস (১৯৪৭-বর্তমান)
ভারতের হাসপাতালে হামলা
ভারতে ধর্মীয় বিতর্ক
ভারতে ইসলামের ইতিহাস
লালুপ্রসাদ যাদব

লালুপ্রসাদ যাদব ভারতের প্রাক্তন রেলমন্ত্রী। তিনি একজন রসিক মানুষ ৷ সবসময় হাস্যরসের মাধ্যমে সংসদ মুখরিত করেন ৷ তিনি বিহারের মুখ্যমন্ত্রী হিসেবে দায়িত্ব পালন করেছেন ৷

তথ্যসূত্র

আরও দেখুন

বহিঃসংযোগ 

 

রাষ্ট্রীয় জনতা দলের রাজনীতিবিদ
১৯৪৮-এ জন্ম
পঞ্চদশ লোকসভার সদস্য
১৯৪৭-এ জন্ম
জীবিত ব্যক্তি
বিহারের মুখ্যমন্ত্রী
ভারতীয় হিন্দু
বিহারের অর্থমন্ত্রী
ভারতের রেলমন্ত্রী
ভি.পি. সিং প্রশাসন
ষষ্ঠ লোকসভার সদস্য
নবম লোকসভার সদস্য
দ্বাদশ লোকসভার সদস্য
চতুর্দশ লোকসভার সদস্য
বিহারের লোকসভা সদস্য
জরুরী অবস্থার (ভারত) সময়ে ভারতীয় কারারুদ্ধ
ভারতীয় রাজনৈতিক দলের প্রতিষ্ঠাতা
বিহার বিধানসভায় বিরোধী দলনেতা
বিহারের অপরাধী
ভারতীয় সমাজতন্ত্রী
অপরাধে দোষী সাব্যস্ত ভারতীয় রাজনীতিবিদ
দুর্নীতির দায়ে দোষী সাব্যস্ত ভারতীয় রাজনীতিবিদ
বিহারের রাজ্যসভা সদস্য
লোকদলের রাজনীতিবিদ
জনতা দলের রাজনীতিবিদ
জনতা পার্টির রাজনীতিবিদ
বিহার বিধানসভার সদস্য
মালদোনাদো ডিপার্টমেন্ট

মালদোনাদো ডিপার্টমেন্ট (স্পেনীয় ভাষায়: Departamento de Maldonado) দক্ষিণ-পূর্ব উরুগুয়ের একটি প্রদেশ। এর আয়োতন ৪,৭৯৩ বর্গকিলোমিটার। এখানে প্রায় দেড় লক্ষ লোক বাস করেন। এর রাজধানীর নামও মালদোনাদো।

তথ্যসূত্র

উরুগুয়ের ডিপার্টমেন্ট
মার্তা ভিয়েরা দা সিলভা

মার্তা ভিয়েরা দা সিলভা (জন্ম ফেব্রুয়ারি ১৯, ১৯৮৬), যিনি মার্তা নামেই সমাধিক পরিচিত, একজন প্রমিলা ফুটবলার। তিনি জাতীয় পর্যায়ে ব্রাজিলের স্ট্রাইকার হিসেবে খেলে থাকেন। তাকে বিশ্বের সেরা প্রমিলা ফুটবলার হিসেবে ধরা হয়। তিনি ক্লাব পর্যায়ে সুইডেনের উমিয়া আইকে দলে মধ্যমাঠের খেলোয়াড় হিসেবে খেলে থাকেন। তিনি ২০০৪ সালে অনুষ্ঠিত গ্রীষ্ম অলিম্পিকে ব্রাজিলের রৌপ্যপদক বিজয়ী দলের একজন সদস্য ছিলেন। ২০০৪ সালের অনূর্ধ্ব-১৯ ফিফা প্রমিলা বিশ্ব চ্যাম্পিয়নশিপে তিনি ছয় গোল করে গোল্ডেন বল পুরস্কার পেয়েছিলেন। সে প্রতিযোগিতায় ব্রাজিল চতুর্থ হয়েছিল। তিনি ২০০৬ ও ২০০৭ সালের জন্য ফিফা বর্ষসেরা প্রমিলা খেলোয়াড় নির্বাচিত হয়েছেন। ২০০৭ সালের ফিফা প্রমিলা বিশ্বকাপে তিনি সেরা খেলোয়াড় হিসেবে গোল্ডেন বল এবং শীর্ষ গোলদাতা হিসেবে গোল্ডেন বুট পুরস্কার দুটিই জিতে নেন।

আরও দেখুন 
 কার্লি লয়েড
 ফিফা মহিলা বিশ্বকাপ
 ফিফা বর্ষসেরা খেলোয়াড়

বহিঃসংযোগ 

Marta's Official Instagram
 Marta's Umeå IK profile
 Marta's profile at FIFA.com 
 Marta's second goal against the United States at the 2007 Women's World Cup
 Marta's Official Website
 Marta: A true virtuoso - Article from FIFA's homepage 
 "Marta Vieira da Silva" , n°23 on Time’s list of "100 Olympic Athletes To Watch"

১৯৮৬-এ জন্ম
জীবিত ব্যক্তি
মার্তা
মার্তা
মার্তা
বিবিসি ১০০ নারী
ফুটবলে অলিম্পিক পদক বিজয়ী
মহিলা ফুটবল ফরোয়ার্ড
ব্রাজিলের অলিম্পিক ফুটবলার
ব্রাজিলের হয়ে অলিম্পিক রৌপ্য পদক বিজয়ী
২০০৪ গ্রীষ্মকালীন অলিম্পিকের ফুটবলার
২০০৮ গ্রীষ্মকালীন অলিম্পিকের ফুটবলার
২০১২ গ্রীষ্মকালীন অলিম্পিকের ফুটবলার
২০১৬ গ্রীষ্মকালীন অলিম্পিকের ফুটবলার
ব্রাজিলীয় রোমান ক্যাথলিক
২০১১ ফিফা মহিলা বিশ্বকাপের খেলোয়াড়
২০১৫ ফিফা মহিলা বিশ্বকাপের খেলোয়াড়
২০০৮ গ্রীষ্মকালীন অলিম্পিকের পদক বিজয়ী
২০০৪ গ্রীষ্মকালীন অলিম্পিকের পদক বিজয়ী
২০১৯ ফিফা মহিলা বিশ্বকাপের খেলোয়াড়
২০০৭ ফিফা মহিলা বিশ্বকাপের খেলোয়াড়
২০০৩ ফিফা মহিলা বিশ্বকাপের খেলোয়াড়
সুয়েডীয় মহিলা ফুটবলার
২০২০ গ্রীষ্মকালীন অলিম্পিকের ফুটবলার
২০২৪ গ্রীষ্মকালীন অলিম্পিকের পদক বিজয়ী
ন্যাশনাল ইউমেন্স সকার লিগের খেলোয়াড়
২০২৩ ফিফা মহিলা বিশ্বকাপের খেলোয়াড়
২০২৪ গ্রীষ্মকালীন অলিম্পিকের ফুটবলার
ফিফা বর্ষসেরা খেলোয়াড় বিজয়ী
রোচা ডিপার্টমেন্ট

রোচা (Rocha) উরুগুয়ের পূর্বভাগের একটি ডিপার্টমেন্ট। এখানে কাবো পোলোনিও, ভালিসাস, আগুয়াস, ইত্যাদি প্রাকৃতিক সৌন্দর্যময় স্থান আছে। রোচাস সমুদ্র তীরবর্তী পর্যটনভিত্তিক শহরগুলির জন্য বিখ্যাত। গ্রীষ্মের ছুটিতে এগুলিতে বহু লোকের আগমন হয়। অভ্যন্তরভাগের অর্থনীতি গবাদি পশুর খামারের উপর নির্ভরশীল।

রোচা ডিপার্টমেন্টের মূল শহরগুলি হল রোচা, কাস্তিয়োস, লাস্কানো, চুই, ও লা পালোমা।

উরুগুয়ের ডিপার্টমেন্ট
মিয়া হ্যাম

ম্যারিয়েল মার্গারেট মিয়া হ্যাম (; জন্ম: মার্চ ১৭, ১৯৭২) একজন প্রাক্তন আমেরিকান ফুটবলার। যুক্তরাষ্ট্রের প্রমীলা জাতীয় ফুটবল দলের স্ট্রাইকার হিসেবে তিনি অনেক বছর খেলেছেন। ২০১৩ সাল পর্যন্ত ফুটবলের ইতিহাসে পুরুষ কিংবা নারী, যে-কোন ফুটবলারের চেয়ে তিনি বেশি আন্তর্জাতিক গোলের (১৫৮টি) বিশ্বরেকর্ডের অধিকারী ছিলেন; যা পরবর্তীতে নিজ দলের অ্যাবি ওয়ামব্যাচ ভঙ্গ করেছেন। পুরুষদের ক্ষেত্রে সর্বোচ্চ গোলের রেকর্ড রয়েছে ইরানের আলী দায়ি’র ১০৯ গোল।

হ্যাম শেষপর্যন্ত বিশ্বের সবচেয়ে জনপ্রিয় প্রমীলা অ্যাথলেট হিসেবে প্রতিষ্ঠিত হন। তিনি খেলাধুলায় নারীদের প্রতীক হিসেবে বিবেচিত হয়ে আছেন। ২০০১ সালে যখন প্রথমবারের মত ফিফা বর্ষসেরা প্রমীলা ফুটবলার পুরস্কার দেয়া হয় তখন তিনিই এ পদক জেতেন। ২০০২ সালে তিনি আবার এই পুরস্কার পান। ফিফা থেকে পেলের নির্বাচন করা সেরা ১২৫ জন জীবিত খেলোয়াড়ের তালিকায় তার স্থান রয়েছে। ২০০৪ সালে তিনি খেলাধুলা থেকে অবসর নেন। ২০০৪ সালের অলিম্পিকে স্বর্ণজয়ী যুক্তরাষ্ট্র দলের সদস্য হিসেবে তিনি ক্যারিয়ারের শেষ ম্যাচ খেলেছিলেন। ২০০৭ সালে মনোনীত হবার যোগ্যতা অর্জনের পর ১৪১ ভোটের মধ্যে ১৩৭ ভোট পেয়ে তিনি ন্যাশনাল সকার হল অব ফেম নির্বাচিত হন। ২০০৯ সালে শুর হতে যাওয়া উইমেন'স প্রোফেশনাল সকার লিগের লোগোতে তার আকৃতি রয়েছে।

২০০৮ সালের ১১ মার্চ হ্যাম টেক্সাস স্পোর্টস হল অব ফেম মনোনীত হন।

তথ্যসূত্র 

 Mia Hamm: High Heels and Football at the International Olympic Committee website

বহিঃসংযোগ 

 Mia Hamm's U.S. Olympic Team bio , with photos, video
 Mia Hamm Foundation
 
 Mia and her mother featured in the documentary film, Apple Pie.
 Athletes for Hope, which Hamm helped found
 Complete Text, Audio, Video of Mia Hamm's National Soccer Hall of Fame Induction Speech AmericanRhetoric.com

১৯৭২-এ জন্ম
জীবিত ব্যক্তি
মার্কিন মহিলা ফুটবলার
২০০০ গ্রীষ্মকালীন অলিম্পিকের ফুটবলার
১৯৯৬ গ্রীষ্মকালীন অলিম্পিকের ফুটবলার
২০০৪ গ্রীষ্মকালীন অলিম্পিকের ফুটবলার
অলিম্পিক স্বর্ণপদক বিজয়ী মার্কিন
২০০০ গ্রীষ্মকালীন অলিম্পিকের পদক বিজয়ী
২০০৪ গ্রীষ্মকালীন অলিম্পিকের পদক বিজয়ী
অলিম্পিক রৌপ্যপদক বিজয়ী মার্কিন
১৯৯৬ গ্রীষ্মকালীন অলিম্পিকের পদক বিজয়ী
১৯৯৯ ফিফা মহিলা বিশ্বকাপের খেলোয়াড়
২০০৩ ফিফা মহিলা বিশ্বকাপের খেলোয়াড়
১৯৯৫ ফিফা মহিলা বিশ্বকাপের খেলোয়াড়
১৯৯১ ফিফা মহিলা বিশ্বকাপের খেলোয়াড়
মার্কিন যুক্তরাষ্ট্রের আন্তর্জাতিক মহিলা ফুটবলার
ফিফা সেঞ্চুরি ক্লাব
মহিলা ফুটবল ফরোয়ার্ড
মার্কিন নারী জনহিতৈষী
ফিফা ১০০
১৯৯৮ গুডউইল গেমসের প্রতিযোগী
মহিলা ফুটবল মধ্যমাঠের খেলোয়াড়
২১শ শতাব্দীর মার্কিন মহিলা ক্রীড়াবিদ
২০শ শতাব্দীর মার্কিন মহিলা ক্রীড়াবিদ
ফিফা বর্ষসেরা খেলোয়াড় বিজয়ী
মেদেয়িন

মেদেয়িন (স্পেনীয় ভাষায়: Medellín মেদ়েয়িন্‌), মধ্য কলম্বিয়ার একটি শহর। এটি কলম্বিয়ার আন্তিওকিয়া ডিপার্টমেন্টের রাজধানী শহর। এটি একটি পাহাড়ী উপত্যকায় প্রায় ১৫২৫ মিটার উচ্চতায় অবস্থিত। বোগোতা ও কালি শহরের পরে এটি কলম্বিয়ার ৩য় বৃহত্তম শহর। এটি কলমবিয়ার প্রধানতম শিল্প ও পরিবহন কেন্দ্র। এখানে ইস্পাত, রাসায়নিক দ্রব্যাদি, ঔষধ, শোধিত পেট্রোলিয়াম এবং প্রক্রিয়াজাত খাদ্য উৎপাদন করা হয়। বাণিজ্যিক অর্কিড গাছও এখানে বেশ বড় পরিমাণে উৎপাদন করা হয়। শহরের অন্যতম আকর্ষণীয় স্থান হল বিভিন্ন প্রজাতির অর্কিড নিয়ে সাজানো বোটানিকাল গার্ডেন ওর্কিদেওরামা। আরও আছে স্পেনীয় ঔপনিবেশিক আমলের একটি বিশাল ক্যাথিড্রাল। এখানে আন্তিওকিয়া বিশ্ববিদ্যালয় (১৮২২), মেদেয়িন বিশ্ববিদ্যালয় (১৯৫০), বোলিবারিনা পোন্তিফিকাল বিশ্ববিদ্যালয় (১৯৩৬) এবং লাতিন আমেরিকার স্বায়ত্বশাসিত বিশ্ববিদ্যালয় (১৯৩৬) অবস্থিত।

১৬৭৫ সালে মেদেটয়ন শহরটি প্রতিষ্ঠা করা হয় কিন্তু ১৯৩০-এর দশকে এসেই কেবল এটি একটি প্রধান শিল্পকেন্দ্রে পরিণত হয়। ১৯৮০-র দশকে শহরটি কলম্বিয়ার সবচেয়ে শক্তিশালী কোকেন ব্যবসায়ী চক্রের কেন্দ্রে পরিণত হয়। এখানে প্রায় ২৩ লক্ষ লোক বাস করেন।

কলম্বিয়ার শহর
বংশীধর কর

বংশীধর কর (জন্ম: ১৯২৫ - মৃত্যু: ২৭ সেপ্টেম্বর ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। বংশীধর মেদিনীপুরের লালপুরের বাসিন্দা ছিলেন। তার পিতার নাম রাধাকৃষ্ণ। বংশীধর ১৯৪২ খ্রিষ্টাব্দে ভারত ছাড় আন্দোলনের সময়ে বেলবনী ক্যাম্পে পুলিশের গুলিতে আহত হন এবং ওই দিনই মারা যান।

তথ্যসূত্র 

১৯২৫-এ জন্ম
১৯৪২-এ মৃত্যু
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
পূর্ব মেদিনীপুর জেলার ব্যক্তি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ফুলচাঁদ মণ্ডল

ফুলচাঁদ মণ্ডল (জন্ম: ? - মৃত্যূ: ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ফুলচাঁদ দিনাজপুরের মরাডাঙ্গার বাসিন্দা ছিলেন। তিনি সত্যাগ্রহ আন্দোলন, আইন অমান্য আন্দোলন এবং ভারত ছাড় আন্দোলনে অংশগ্রহণ করেছিলেন। তিনি পুলিশের গুলিতে মারা যান।

তথ্যসূত্র 

১৯৪২-এ মৃত্যু
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
দিনাজপুর জেলার ব্যক্তি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
বলাই দাশগুপ্ত

বলাই দাশগুপ্ত ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি বৃহত্তর বরিশালের ভোলা জেলার বাসিন্দা ছিলেন। তিনি ১৯৩০ খ্রিষ্টাব্দে আইন অমান্য আন্দোলনে যোগ দিয়ে কারাবরণ করেন। এরপর মুক্তি পেয়ে বিপ্লবী কার্যকলাপে অংশগ্রহণ করেন। ইংরেজদের বিরুদ্ধে ব্যবহারের জন্য তৈরি বোমার বিস্ফোরনে তার মৃত্যু ঘটে।

তথ্যসূত্র 

বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
বরিশাল জেলার ব্যক্তি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
সতীশচন্দ্র সর্দার

সতীশচন্দ্র সর্দার (জন্ম: ১৯০২ — মৃত্যূ: ১৯ জুন ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।

কর বন্ধ আন্দোলন 
১৯৩২ এর আইন অমান্য আন্দোলনের অংশ হিসেবে যখন ট্যাক্স-বন্ধ আন্দোলন শুরু হয় কৃষক সতীশ সর্দার তাতে অংশ গ্রহণ করেছিলেন। নদীয়ায় প্রথম ট্যাক্স বন্ধ শুরু হয় চাঁদের ঘাট গ্রামে ১৯৩২ এর ১৩ এপ্রিল। কঠোর হাতে পুলিশ আন্দোলনকারীদের দমন করতে থাকে। স্বেচ্ছাসেবক ও সেবিকাদের শারিরীক ভাবে নিগ্রহ করে। ১৯ জুন, নদীয়ার তেহট্টে কংগ্রেসের জেলা সম্মিলনীর অধিবেশন শুরু হলে ১৪৪ ধারা জারী হয়। পুলিশ লাঠি ও গুলি চালায়। তেরংগা পতাকা উত্তোলন কালে সতীশ সর্দার গুলিতে আহত হয়ে ওইদিনই মারা যান।

স্মৃতিস্মারক
সতীশচন্দ্র নদীয়ার চন্দরঘাটের বাসিন্দা ছিলেন। তার পিতার নাম ব্রজরাজ সর্দার। নদীয়া জেলার চাঁদেরঘাট গ্রামে তার স্মৃতিতে একটি পাঠশালা ও স্মৃতিস্তম্ভ আছে।

তথ্যসূত্র 

১৯০২-এ জন্ম
১৯৩২-এ মৃত্যু
বাঙালি বিপ্লবী
ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
নদিয়া জেলার ব্যক্তি
পশ্চিমবঙ্গের ভারতীয় স্বাধীনতা কর্মী
ভারতে আইন প্রয়োগকারী কর্মকর্তার দ্বারা নিহত ব্যক্তি
পশ্চিমবঙ্গের বিপ্লবী
ভারতীয় বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
রিফ পর্বতমালা

রিফ বা এর রিফ (বার্বার ভাষায়: ) উত্তর-পশ্চিম আফ্রিকার একটি পর্বতমালা। এটি পূর্ব দিকে স্পার্টেল অন্তরীপ ও তানজাহ শহর থেকে মরক্কোর উপকূল ধরে অগ্রসর হয়ে আলজেরিয়ার পশ্চিম সীমান্তে গিয়ে শেষ হয়েছে। এটির উত্তর ঢাল খাড়া হয়ে ভূমধ্যসাগরে গিয়ে পড়েছে এবং এর মাঝে মাঝে স্বল্পসংখ্যক পোতাশ্রয় আছে। এটি মূলত দক্ষিণ স্পেনের কর্ডিলেরা পর্বতমালারই সম্প্রসারণ। পর্বতশ্রেণীটির গড় উচ্চতা ৯১৫ থেকে ২১৩৫ মিটার। তবে কিছু কিছু শৃঙ্গ ২৪৩৮ মিটারেরও উঁচু।

মরক্কোর পর্বতমালা
আফ্রিকার পর্বত
স্পার্টেল অন্তরীপ

স্পার্টেলঅন্তরীপ,মরক্কো
স্পার্টেলঅন্তরীপ আফ্রিকার উত্তর-পশ্চিম কোনায় অবস্থিত অন্তরীপ। এখানেই জিব্রাল্টার প্রণালী এবং আটলান্টিক মহাসাগর মিলিত হয়েছে। প্রাচীনকালে এটি আম্পেলুসিয়াম নামে পরিচিত ছিল। অন্তরীপটি মরক্কোর তানজাহ শহর থেকে ১০ কিলোমিটার পশ্চিমে অবস্থিত। অন্তরীপটি মূল ভূখণ্ড থেকে ১০০০ ফুট উঁচু হয়ে সাগরে প্রবেশ করেছে এবং এখানকার ভূদৃশ্যাবলী অসাধারণ। পর্যটকেরা প্রায়ই এখানে বেড়াতে আসেন। কাছেই তানজাহ থেকে ৬ কিমি পূর্বে মালাবাতা অন্তরীপ নামের আরেকটি অন্তরীপে ১৮৬০ সালে নির্মিত একটি বাতিঘর থেকে সাগর দর্শন করা যায়।

মরক্কোর ভূগোল
আন্নাবা

আন্নাবা (,  "Place of the Jujubes"; ),, প্রাক্তন বোন (Bône) উত্তর পূর্ব আলজেরিয়ার একটি শহর এবং আন্নাবা প্রদেশের রাজধানী। এটি ভূমধ্যসাগরের উপকূলে সেবুজ নদীর মোহনায় অবস্থিত একটি বন্দর শহর। আনাবা আলজেরিয়ার তৃতীয় বৃহত্তম শহর। এটি আলজেরিয়ার নেতৃস্থানীয় শিল্প কেন্দ্র। 

আন্নাবাতে সরু সরু গলি ও বাজারে পূর্ণ পুরাতন শহরের পাশাপাশি আধুনিক ফরাসি ধাঁচে নির্মিত ভবন দেখতে পাওয়া যায়। দ্বিতীয় বিশ্বযুদ্ধের পর সরকারের উৎসাহে এখানে কলকারখানার প্রসার ঘটেছে। এদের মধ্যে আছে অ্যালুমিনিয়াম ও রাসায়নিক শিল্প, এবং মোটরযান ও রেল মেরামতি শিল্প। আন্নাবা শহর পূর্ব আলজেরিয়ার প্রধান সমুদ্র বন্দর ও পোতাশ্রয়। এটি ভূমধ্যসাগরের প্রধান খনিজ রপ্তানিকারী শহর। এখান থেকে রপ্তানিকৃত খনিজের মধ্যে আছে লোহা, ফসফেট এবং দস্তা। এছাড়াও শহরের প্রান্তের এদু মালভূমির বনাঞ্চল থেকে প্রাপ্ত কর্ক, এবং বিভিন্ন খাদ্যশস্য, পশম ও চামড়াও রপ্তানি করা হয়। আন্নাবা রেলপথের মাধ্যমে আলজিয়ার্স, কন্সটান্টিন ও বিস্‌ক্রার সাথে এবং তিউনিসিয়া ও মরক্কোর প্রধান প্রধান শহরের সাথে যুক্ত। আন্নাবা শহর এখন যেখানে অবস্থিত, সেখানে এককালে প্রাচীন হিপ্পো রেগিউস শহরটির বন্দর আফ্রোদিসিয়ুম অবস্থিত ছিল। এখনও এখানে আফ্রোদিসিয়ুমের ধ্বংসাবশেষ দেখতে পাওয়া যায়। শহরটি নুমিদীয় রাজাদের পছন্দের আবাস ছিল। পরবর্তীতে যখন সাধু অগাস্টিন এখানকার বিশপ হন ও পরবর্তীকালে এখানেই ৪৩০ খ্রিষ্টাব্দে মারা যান, তখন শহরটি খ্রিস্টধর্মের একটি প্রাথমিক কেন্দ্র ছিল। ফরাসিরা ১৮৩২ সালে শহরটির নিয়ন্ত্রণ নেয়। দ্বিতীয় বিশ্বযুদ্ধের সময় মিত্রশক্তি আন্নাবা দখল করে ও এটিকে একটি ঘাঁটি হিসেবে ব্যবহার করে।

তথ্যসূত্র 

আলজেরিয়ার শহর
কাত্তারা অবতল

কাত্তারা অবতল (Qattara Depression) উত্তর-পূর্ব সাহারা তথা লিবীয় মরুভূমির একাংশ যা উত্তর-পশ্চিম মিশরে অবস্থিত। এটি লবণ হ্রদ ও জলাভূমিতে পূর্ণ একটি বিরাট বালুময় এলাকা। এর মোট আয়তন প্রায় ১৮ হাজার বর্গকিলোমিটার। এর ভেতর দিয়ে কোন যানবাহন চলাচল করতে পারে না। অবতল এই এলাকাটি সমুদ্র সমতল থেকে ১৩৩ মিটার নিচে অবস্থিত। এখানে আফ্রিকার ২য় গভীরতম বিন্দু অবস্থিত।

তথ্যসূত্র 

মিশরের মরুভূমি
সর্বনিম্ন বিন্দু
অবনমিত ভূমি
মিশরের ভূমিরূপ
গাম্বিয়া নদী

গাম্বিয়া নদী পশ্চিম আফ্রিকার একটি নদী। এটি গিনির ফুতা জাল্লোন মালভূমিতে উৎপত্তি লাভ করে পশ্চিমদিকে সেনেগাল ও গাম্বিয়ার মধ্য দিয়ে প্রবাহিত হয়ে গাম্বিয়ার রাজধানী বাঞ্জুল তথা সেন্ট মেরী দ্বীপের কাছে একটি প্রশস্ত মোহনার মধ্য দিয়ে আটলান্টিক মহাসাগরে পতিত হয়েছে।  মোহনায় একটি বালুচর থাকলেও ভাটার সময়েও এটি নৌপরিবহনে ব্যাঘাত সৃষ্টি করে না। উৎসস্থল থেকে মোহনা পর্যন্ত নদীটির সরলরৈখিক দূরত্ব প্রায় ৪৮০ কিলোমিটার। কিন্তু অত্যন্ত সর্পিল এই নদীর প্রকৃত দৈর্ঘ্য ১,১৩০ কিলোমিটার। জুন থেকে নভেম্বর মাস পর্যন্ত গাম্বিয়াতে বন্যা হয় এবং এসময় নদীমুখ থেকে ৪৪৩ কিলোমিটার অভ্যন্তরে অবস্থিত ব্যারাকোন্ডা জলপ্রপাতটি ছোট নৌকা চলাচলের উপযুক্ত হয়। বহুকাল যাবৎ গাম্বিয়া নদী গাম্বিয়ার প্রধান বাণিজ্যপথ ছিল। ১৪৪৬ সালে পর্তুগিজেরা প্রথম নদীটি আবিষ্কার করে এবং ১৪৫৫ সালে ভেনিসীয় নাবিক আলভিসে দে কা দা মোস্তো নদীটিতে প্রথম অভিযান চালান।

তথ্যসূত্র

বহিঃসংযোগ

Gambia River Information & Photos

 
গিনির নদী
গাম্বিয়ার নদী
সেনেগালের নদী
আফ্রিকার আন্তর্জাতিক নদী
আসাল হ্রদ

আসাল হ্রদ জিবুতিতে অবস্থিত একটি লবণাক্ত পানির হ্রদ। এটি সমুদ্র সমতলের ১৫৫ মিটার নিচে অবস্থিত এবং আফ্রিকার নিম্নতম বিন্দু। জিবুতির রাজধানী জিবুতি শহর থেকে ৭০ কিলোমিটার পশ্চিমে আফ্রিকার সবচেয়ে শুষ্ক ও উষ্ণ অঞ্চলে 'আসাল হ্রদ অবস্থিত।

পৃথিবীপৃষ্ঠের আগ্নেয় কর্মকাণ্ডের ফলে ভূ-পৃষ্ঠের উত্থান পতনের কারণে প্রায় ১০ থেকে ৪০ লক্ষ বছর আগে হ্রদটি বর্তমান রূপ পায়। গবেষণা থেকে দেখা গেছে যে, আরও আগের একটি ভৌগোলিক যুগে হ্রদটি সমুদ্র সমতলে অবস্থিত ছিল। হ্রদের আশেপাশের এলাকায় এখনও ভূমির চ্যুতি ও আগ্নেয় কর্মকাণ্ড বিরাজমান। সর্বশেষ ১৯৭৮ সালে এরকম ঘটনা ঘটেছিল।

লবণাক্ত পানির হ্রদ বলে 'আসাল হ্রদের আশেপাশে কোন বড় লোকালয় বা অর্থনৈতিক কাজকর্ম গড়ে ওঠেনি। অবশ্য সাম্প্রতিক দশকগুলিতে জিবুতিতে শক্তি সরবরাহের উদ্দেশ্যে হ্রদের আশেপাশে কিছু ভূ-উত্তাপ সংগ্রহকারী কূপ খনন করা হয়েছে।

গ্যালারি

তথ্যসূত্র 

জিবুতির হ্রদ
সর্বনিম্ন বিন্দু
পৃথিবীর চরম বিন্দু
চাদ হ্রদ

চাদ হ্রদ মধ্য আফ্রিকাতে চাদ, ক্যামেরুন, নাইজেরিয়া ও নাইজারের সঙ্গমস্থলে অবস্থিত একটি হ্রদ। এটি সমুদ্র সমতল থেকে ২৫০ মিটার উচ্চতায় অবস্থিত। প্রধানত চারি ও লোগোন নদী চাদ হ্রদের পানি সরবরাহ করে। যদিও হ্রদটি থেকে কোন বহির্গামী জলধারা নেই, তা সত্ত্বেও বাষ্পীভবন এবং ভূগর্ভস্থ চোঁয়ানোর ফলে হ্রদটির আকার ধীরে ধীরে হ্রাস পাচ্ছে। বর্ষাকালে হ্রদটির আয়তন প্রায় ২৫,০০০ বর্গকিলোমিটার হয়। কিন্তু শুষ্ক মৌসুমে এর আয়তন কমে মাত্র ১০,০০০ বর্গকিলোমিটার হয়ে যেতে পারে। হ্রদের গভীরতা উত্তর-পশ্চিমে ১ মিটার থেকে দক্ষিণে ৬ মিটার পর্যন্ত হয়। হ্রদের পূর্ব প্রান্তে অনেকগুলি দ্বীপ আছে, যেগুলিতে মনুষ্যবসতি আছে। ১৮২৩ সালে একদল ব্রিটিশ অভিযাত্রী প্রথম ইউরোপীয় হিসেবে হ্রদটির দেখা পান।

তথ্যসূত্র 

চাদের হ্রদ
নাইজারের হ্রদ
ক্যামেরুনের হ্রদ
নাইজেরিয়ার হ্রদ
মধ্য আফ্রিকার ভূগোল
সঙ্কুচিত হ্রদ
আফ্রিকার আন্তর্জাতিক হ্রদ
মালাউই হ্রদ

মালাউই হ্রদ বা নিয়াসা হ্রদ দক্ষিণ-পূর্ব আফ্রিকার একটি হ্রদ। এটি গ্রেট রিফট উপত্যকায় অবস্থিত। হ্রদটি পশ্চিমে মালাউই এবং পূর্বে তানজানিয়া ও মোজাম্বিকের মধ্যস্থলে অবস্থিত। এটির দৈর্ঘ্য ৫৮০ কিলোমিটার এবং গড় প্রস্থ ৪০ কিলোমিটার। হ্রদটির আয়তন প্রায় ২২,৪৯০ বর্গকিলোমিটার। এর পৃষ্ঠ সমুদ্রসমতল থেকে প্রায় ৪৭২ মিটার উঁচুতে অবস্থিত। মালাউই থেকে একটি জলধারা বের হয়ে জাম্বেসি নদীর সাথে মিশেছে। হ্রদের অধিকাংশ এলাকাতেই নৌ চলাচল সম্ভব। হ্রদের তীরে প্রচুর মাছ শিকার করা হয়। ১৮৫৯ সালে স্কটিশ ধর্মপ্রচারক ও অভিযাত্রী ডেভিড লিভিংস্টোন প্রথম ইউরোপীয় হিসেবে হ্রদটি আবিষ্কার করেন।

তথ্যসূত্র 

মালাউইর হ্রদ
তানজানিয়ার হ্রদ
মোজাম্বিকের হ্রদ
মালাউই
আফ্রিকান মহা হ্রদ
আফ্রিকার আন্তর্জাতিক হ্রদ
নুওয়াকশুত

নুওয়াকশুত (; ; ; ) মৌরিতানিয়ার রাজধানী এবং বৃহত্তম শহর। দেশের দক্ষিণ-পশ্চিম পার্টিতে অবস্থিত, এটি সাহারার বৃহত্তম শহরগুলির মধ্যে একটি। শহরটি মৌরিতানিয়ার প্রশাসনিক ও অর্থনৈতিক কেন্দ্র হিসেবেও কাজ করে।

তথ্যসূত্র

বহিঃসংযোগ

মৌরিতানিয়ার শহর
আফ্রিকার রাজধানী